Николаус Ленау
Тежка вечер

Превод от немски: Иван Теофилов, —

chitanka.info

Тежеше от мъка небето

със своята облачна плът.

Вървяхме из парка, където

ни даваха храстите път.

Беззвездна, задушна и няма

потискаща беше нощта —

за сълзи създадена само,

тъй както у нас любовта.

И „лека нощ“ дълго, безкрайно

повтарях в прощалния час,

а исках във себе си тайно

смъртта и на двама ни аз.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.